Lars Dannevig
Store norske leksikon,Samfunn,Forsvar og sikkerhet,Militære biografier,Norske militære biografier
Lars Dannevig var en norsk offiser og motstandsmann under andre verdenskrig. Han døde under et tysk politiforhør i Trondheim 1. mars 1942.
Dannevig hadde hatt en lengre karriere i Forsvaret, og han tjenestegjorde ved Garden, Krigsskolen og som lærer ved Infanteriets skyteskole. Dannevig deltok i kampene under felttoget i 1940, og han ledet organiseringen av militære motstandsgrupper i Follo, Østre Aker og Romerike.I begynnelsen av 1942 ble Lars Dannevig kalt til England, og i februar han kom i kontakt med «Walle-gruppen», som organiserte flukten. Gruppen var imidlertid infiltrert av Henry Rinnan og hans agenter, og Dannevig ble arrestert sammen med de øvrige 22 flyktningene da motorskøyta «Viggo» ble oppbrakt ved Lerstad uten for Ålesund 23. februar 1942. Etter overføringen til Trondheim døde han under uoppklarte omstendigheter i Gestapos hovedkvarter på Misjonshotellet. Les mer i Store norske leksikon Norsk forsvarshistorie Norges forsvar under andre verdenskrig Milorg Motstandskampen i Norge